Sly Raccoon

Sly Raccoon (Amerikassa nimellä Sly Cooper and the Thievius Raccoonus) on Sucker Punch Productionsin kehittämä tasohyppely- ja hiiviskelypeli. Peli julkaistiin PlayStation 2:lle vuonna 2002 ja sittemmin uudelleen Yhdysvalloissa Greatest Hits -nimikkeenä. 

Peli on julkaistu uudelleen vuonna 2010 PlayStation 3 -pelikonsolille ja PlayStation Vita -käsikonsolille päivitettynä teräväpiirtoversiona osana The Sly Trilogy -kokoelmaa.

Peli julkaistiin 11. kesäkuuta 2024 PlayStation 4 -ja PlayStation 5 -konsoleille.

Peli seuraa mestarivaras Sly Cooperin ja hänen koplansa, Bentley-kilpikonnan ja Murray-virtahevon edesottamuksia heidän etsiessään Fiendish Five -rikollisviisikkoa voidakseen varastaa takaisin Slyn suvun Varkaitten käsikirjan (), joka sisältää koko suvun varkaiden taidot. Peliä kehuttiin sen käyttämästä cel-shading-variaatiosta, joka luo film noir -tunnelman mutta näyttää silti sarjakuvamaiselta.

Tarina 
Sly Cooper on 18-vuotias pesukarhu, joka kuuluu maineikkaaseen Cooperien mestarivarkaiden sukuun. Ollessaan kahdeksanvuotias, Slylle annettiin suvun tarkoin vartioitu aarre, Varkaiden käsikirja (), jossa on kaikki Slyn suvun varkaiden taidot. Salaperäinen Fiendish Five -joukkio kuitenkin varastaa kirjan ja surmaa Slyn isän ja äidin. Sly laitettiin orpokotiin jossa hän tapasi Bentley-kilpikonnan ja Murray-virtahevon. Kymmenen vuotta myöhemmin he ovat kopla, joka suorittaa tehtävänsä tiiviissä yhteistyössä. Sly on koplan johtaja, joka suorittaa tehtävät. Bentley on koplan aivot ja laatii suunnitelmat sekä ohjeistaa Slyta radiokiikareiden avulla tehtävien aikana. Murray toimii ryhmän kuljettajana, ja koplan auto onkin hänen kallein aarteensa. Yhdessä he aikovat saada takaisin Varkaiden käsikirjan. Kirja on revitty viiteen osaan, ja sivut ovat eri henkilöillä eri puolilla maapalloa. Aluksi he varastavat Pariisin poliisilaitokselta Slyta ja Fiendish Fiven jäseniä koskevan poliisitiedoston tarkastaja Carmelita Foxilta, joka on jatkuvasti yrittänyt saada Slyn ja hänen koplansa kiinni.

Lähtiessään poliisitiedoston opastamana Fiendish Fiven jäsenten perään, he kohtaavat ensimmäisenä sen pääinsinööri Sir Raleighin, joka Walesin kolmiossa upottaa myrskykoneensa avulla laivoja, ryöstääkseen näiden aarteet. Hänen hallustaan Sly löytää feodaalisessa Japanissa eläneelle Rioichi Cooperille kuuluneet sivut. Seuraavana he kohtaavat Mesa Cityssä, Utahissa, laittomia uhkapelejä järjestävän lihaskimpun, Kovanaaman, jonka hallusta löytyvät villissä lännessä eläneelle ”Tennessee Kid” Cooperille kuuluneet sivut. Haitin viidakoissa, he kohtaavat Fiendish Fiven päämystikon, Mz. Rubyn, joka luo zombiarmeijaa, ja jonka hallussa on muinaisessa Egyptissä eläneelle Slytunkhamenille kuuluneet sivut. Neljäntenä he kohtaavat räjähdeasiantuntija Pandakunkun, joka uhkaa ilotulituksillaan haudata Kiinan Kunlun-vuorilla sijaitsevia kyliä lumivyöryjen alle. Päihitettyään hänet, Sly saa haltuunsa 1900-luvun alussa eläneelle Otto van Cooperille kuuluneet sivut. Sly huomaa Varkaiden käsikirjan sivuilla kuvia pöllön kaltaisesta hahmosta, jotka täsmäävät poliisien tekemiin havaintoihin Fiendish Fiven johtajasta, Clockwerkistä. Lisäksi Bentley saa selville, että Clockwerkin piilopaikka oli Krakarovin tulivuoressa, Venäjällä.

Clockwerk paljastuu vuosisatoja sitten eläneeksi mestarivarkaaksi, joka oli muuttanut itsensä mekaaniseksi olennoksi tullakseen kuolemattomaksi ja metsästääkseen Cooperin klaanin jäseniä, joiden menestystä hän oli kadehtinut. Carmelita on hänen vankinaan, mutta Slyn vapautettua hänet, hän suostuu aselepoon koplan kanssa siihen asti, kunnes Clockwerk on tuhottu. Sly lainaa Carmelitan rakettireppua ja kohtaa Clockwerkin, joka paljastaa varastaneensa Varkaiden käsikirjan sivut ja jättäneensä Slyn henkiin vain todistaakseen, ettei Cooperin klaani ollut mitään ilman käsikirjaa. Sly kuitenkin toteaa, että Varkaiden käsikirja ei luo suuria varkaita, vaan että tarvitaan suuria varkaita luomaan Varkaiden käsikirja. Slyn päihitettyä Clockwerkin ja hajotettua tämän palasiksi, Carmelita suostuu aselevon päätyttyä antamaan Slylle kymmenen sekunnin etumatkan ennen tämän perään lähtemistä. Sly kuitenkin suutelee häntä viimeisellä sekunnilla, ja laittaa hänet käsiraudoilla kiinni metallikaiteeseen, ennen kuin pakenee Bentleyn ja Murrayn kanssa. Saatuaan Varkaiden käsikirjan kaikki sivut koottua, Sly toteaa, että hänellä on esi-isistään poiketen mahdollisuus ansaita kirja perimisen sijaan, ja aloittaa omat seikkailunsa mestarivarkaana. Lopputekstien jälkeen, yhteen Clockwerkin silmistä syttyy valo, mikä vihjailee, ettei häntä ole täysin tuhottu.

 Hahmot 
Sly Cooper – pelin päähenkilö, nuori pesukarhu, jonka päätavoitteena on kaapata suvun aarre Varkaiden käsikirja takaisin. Sly ottaa asiat rennosti ja naureskelee välillä tovereidensa näennäisen turhalle hermoilulle. Hän on myös rakastunut Carmelita-nimiseen poliisiin.

Bentley – Sly Cooperin uskollinen ystävä. Hän on silmälasipäinen kilpikonna, jonka intohimona ovat kaikenlaiset mekaaniset laitteet. Hän onkin tietokoneiden ja muiden laitteiden asiantuntija. Bentley on loistava strategisti, joskin hänellä on taipumusta turhaan pingottamiseen. Bentley suunnittelee kaikki keikat. Bentleyllä on vain tehtävä, jossa hänen täytyy hakkeroida tietokone siksi, että pystyisi vapauttaa Slyn huoneesta, jossa on tappavaa kaasua.

Murray – virtahepo, joka ajaa porukan vaunua. Hän on melko arka ja pysytteleekin suurimman osan pelistä taka-alalla. Tässä sarjan ensimmäisessä osassa Murray ei ole vielä kovin voimakas, ja hänen osuutensa tehtävissä on lähinnä ajaa autoa. Muutamassa tehtävässä Murrayn pitää hakea jokin tärkeä esine, jolloin Slyn tulee puolustaa häntä hyökkäyksiltä. Joskus Murrayn pitää ajaa myös kilpaa.

Carmelita Montaya Fox – poliisi, kettu, joka on vannonut saavansa Slyn telkien taakse. Hän on juossut Slyn perässä ympäri maailmaa jo monia vuosia, mutta ei ole yrityksistään huolimatta onnistunut saamaan tätä kiinni. Usein hän joutuu tahtomattaan osaksi Slyn keikkasuunnitelmia. Hän myös rakastaa Cooperia, vaikka siltä ei ihan ensi silmäyksellä näyttäisikään.

Clockwerk – Fiendish Five -rikollisjoukkion vuosisatoja vanha johtaja, joka tuntee syvää vihaa, kostonhimoa ja kateutta Cooper-klaanin menestystä kohtaan. Saavuttaakseen kuolemattomuuden, hän oli vaihtanut kehonsa sieluttomaan koneistoon. Clockwerk ja muut Fiendish Fiven jäsenet surmasivat Slyn vanhemmat ja varastivat Varkaiden käsikirjan, mutta jättivät Slyn henkiin, koska uskoivat, ettei tämä olisi uhka ilman käsikirjan oppeja. Clockwerkin tukikohta sijaitsi Krakarovin tulivuoressa, Venäjällä, jota suojasi voimakas ”kuolonsädettä” ampuva torni. Clockwerk muistuttaa jonkin verran isoa kotkaa, mutta hän on kuitenkin pöllö, tarkemmin huuhkaja.

Raleigh – sammakko, joka kyllästyi aateliselämäänsä ja ryhtyi piraatiksi. Hän on Fiendish Fiven pääinsinööri, ja on perustanut oman tukikohtansa syrjäisellä ”Walesin kolmiossa” sijaitsevalle saarelle. Pitääkseen upottaakseen laivoja ryöstettäväksi ja pitääkseen tunkeilijoita loitolla, Raleigh on kehittänyt myrskykoneen (Storm Machine), joka luo saarelle, laivalle ja sen lähettyville jatkuvan myrskyn.

Kovanaama () – Kovanaama on bulldoggi, jota lapsena pilkattiin ruipelon olemuksensa tähden. Gangsteri-elokuvien inspiroimana hän kuitenkin alkoi harjoitella ja saavutti kehonrakennuksen avulla valtavat lihakset. Nykyään hän toimii Fiendish Five -joukon leivissä voimanpesänä ja vallannut Utahissa sijaitsevan Mesa Cityn, karkottaen sen alkuperäiset asukkaat ja muuttaen kaupungin uhkapelien pesäksi. 

Mz. Ruby – krokotiili, joka syntyi voodooperheeseen ja on pienestä asti osannut voodoota. Hän kutsui usein kuolleita eläimiä leikkeihinsä, koska muut hänen ikätovereistaan eivät juurikaan piitanneet hänen seurastaan. Haitin viidakossa asuva Mz. Ruby on Fiendish Five -koplan päämystikko ja Haitin viidakon voodoo-ylipapitar. Hän yrittää vallata Meksikon zombi-armeijalla.

Pandakunkku () – Kunlun-vuoristossa Pandakunkku omisti nuoruutensa ilotulituksille, mutta hän ei saanut arvostusta aatelisten keskuudessa. Tästä suivaantuneena hän liittyi Fiendish Fiveen räjähdeasiantuntijaksi, ja alkoi käyttää ilotulituksiaan hautaamaan lumivyöryjen alle kyliä, jotka eivät maksa hänelle suojelurahoja.

Ääninäyttelijät

 Aiheesta muualla 



Luokka:Vuoden 2002 videopelit
Luokka:PlayStation 2 -pelit
Luokka:PlayStation 3 -pelit
Luokka:PlayStation Vita -pelit
Luokka:PlayStation Network -pelit
Luokka:Hiiviskelypelit
Luokka:Tasohyppelyt
Luokka:Sly Cooper